Parapinė bažnyčia

Parapinė bažnyčia – bažnyčia, administruojanti jai pavaldžią parapiją,Pfarrkirche. Duden.de (tikrinta 2025-11-09). kaip tokia išskiriama skirtingų krikščionybės nominacijų (jas turi katalikai, protestantai).What Is a Parish Church? 2023-05-24, Christianministryedu.org (tikrinta 2025-11-09). Neparapinės bažnyčios, pavaldžios parapinėms, laikomos parapinių bažnyčių filijomis. Parapinės bažnyčios pavaldume taip pat gali būti koplyčios. Vyriausias parapinės bažnyčios šventikas yra klebonas, žemesni – vikaras, altarista, kapelionas (prižiūrintis koplyčią).

Parapinės bažnyčios, kaip ir parapijos, pavaldžios dekanatams. Katedra taip pat gali būti parapinė bažnyčia, jei ji turi savo parapiją, tačiau bazilika tokia būti negali, nebent ji yra mažoji bazilika.What Is the Difference Between a Cathedral, Basilica, and Parish? Catholicshare.com (tikrinta 2025-11-09).

 Istorija 

Parapijų sistema kūrėsi VIII–XII a. Europoje. Anglijoje pirmosios parapijos buvo svarbūs administraciniai centrai, jos vadintos minsteriais ().Parish religion. Britannica.com (tikrinta 2025-11-09).

Iki pat XX a. parapinė bažnyčia buvo svarbi bendruomenės susibūrimo vieta, atliekanti ne tik religinę, bet ir bendruomeninę funkciją.Parapinės bažnyčios: ilgas kelias iki Dievo namų. Ldkistorija.lt (tikrinta 2025-11-09).

 Lietuva 

Po Lietuvos krikšto XIV a. pabaigoje, kunigaikščiai Jogaila ir Vytautas Didysis pastatydino nemažai parapinių bažnyčių, vėliau jas steigė vyskupas Merkelis Giedraitis ir kt. Prie parapinių bažnyčių iki pat XX a. pradžios veikdavo parapinės mokyklos.

Lietuvoje didžioji dauguma bažnyčių yra parapinės, tik pavieniais atvejais parapijos neturi bažnyčių – tokiais atvejais jos arba yra statomos, arba pagrindinės šventovės vaidmenį atlieka koplyčios. Didmiesčiuose parapinės bažnyčios būna kelios, vadinamos pagal miesto dalies pavadinimą, nors istoriškai jos irgi buvo. Pavyzdžiui, Kauno parapinė bažnyčia ilgainiui tapo Kauno arkikatedra.

 Šaltiniai 

Kategorija:Bažnyčios